De sidste syv dage er antallet af indlagte i Region Nordjylland steget med 4. Det betyder, at der nu er 9 indlagte smittede med covid-19 i Nordjylland. I Region Hovedstaden er der 6 indlagte. I Region Sjælland er der 1 indlagt. Region Syddanmark har 2 indlagte. Region Midtjylland har 3 indlagte. Det viser de seneste tal fra Statens Serum Institut. - Det er en påmindelse til os i Nordjylland om, at coronavirus stadig er her, og der er stadig nogle, der bliver så syge, at de bliver nødt til at blive indlagt, siger ledende overlæge ved infektionsmedicinsk afdeling på Aalborg Universitetshospital, Henrik Nielsen. De seneste syv dage har der været 23 nye tilfælde i Aalborg Kommune, og i Hjørring Kommune har der været 7 nye tilfælde. De øvrige nordjyske kommuner har haft 1-3 nye tilfælde de seneste syv dage. Bag den kedelige førsteplads ligger ikke et særligt arrangement eller begivenhed, der kan forklare den   stigningen i antallet af nordjyder, der pludselig er smittede og så syge, at de bliver nødt til at komme blive indlagt. - Der er ikke tale om, at de indlagte har været til den samme konfirmation eller arbejder det samme sted, som vi har set tidligere. Der er mere tale om lidt spredt fægtning,  siger ledende overlæge ved infektionsmedicinsk afdeling på Aalborg Universitetshospital, Henrik Nielsen. Han tilføjer, at patienterne, der lige nu er indlagt som følge af Covid-19 er i aldersgruppen fra i 40´erne til over 80 år. - Der er sket en stigning den seneste uge, og der er flere indlagte nu end for en måned siden, så det her er en påmindelse om fortsat at holde afstand og holde god håndhygiejne, siger Henrik Nielsen. Den ledende overlæge opfordrer folk til at følge Sundhedsstyrelsens retningslinjer, deri ligger også brugen af mundbind, der nu er blevet et krav, når man bruger offentlig transport. Dog understreger, Henrik Nielsen, at mund er et supplement til de efterhånden almindeligt kendte regler på området. - Mundbind er et supplement og ikke en erstatning til at holde afstand. Det er vigtigt at understrege. For det riskoen for at blive smittet er dog fortsat lille, hvis man står fem meter fra hinanden. Dog kan der være situationer, hvor det er nødvendigt at være tættere på hinanden for eksempel i hjemmeplejen eller hos tandlægen, og der er et mundbind godt - ligesom i busser og tog, siger Henrik Nielsen, som tilføjer, at det vil være kedeligt, hvis man nu i Nordjylland begynder at slække på corona-restriktionerne.

Referat:
Der er sket en stigning i antallet af indlagte i Nordjylland med Covid-19 med fire, hvilket betyder, at Nordjylland er den region, hvor der på landsplan er flest indlagte